[{"text_idx": "#000001", "text": "Craft*folK \u2013 wrth galon Si\u0302n Grefftau Caerdydd; wedi ymrwymo i ddarparu platfform, trwy eu digwyddiadau, i artistiaid a gwneuthurwyr crefftau."}, {"text_idx": "#000002", "text": "Mae Craft*folK yn fusnes bach preifat a sefydlwyd yn benodol, dros 20 mlynedd yn o\u0302l, i ddod a\u0302 digwyddiadau celf a chrefft awyr agored i Gaerdydd a\u2019r cyffiniau."}, {"text_idx": "#000003", "text": "Mae\u2019n nhw wedi ymrwymo\u2019n llwyr, trwy eu digwyddiadau, i ddarparu platfform i artistiaid, gwneuthurwyr crefftau, a chynhyrchwyr bwyd a diod i arddangos a gwerthu eu gwaith eithriadol yn uniongyrchol i\u2019r cyhoedd. Yn yr hinsawdd economaidd sydd ohoni mae\u2019n bwysicach byth i amddiffyn ein treftadaeth celf a chrefft, er mwyn sicrhau bod lle bob amser yn y byd manwerthu i wreiddioldeb ac amrywiaeth."}, {"text_idx": "#000004", "text": "Er mwyn cynnal y gwaith arloesol ac amrywiol sydd ar werth yn eu digwyddiadau, mae Craft*folK hefyd yn mynd ati i annog arddangoswyr newydd i gymryd rhan ac felly gwnaethant lansio eu cynllun Stondin Blasu dros ddeng mlynedd yn o\u0302l i wneud hyn, gan gynnig cyfnodau byrrach ar gyfraddau gostyngedig ar bob un o\u2019u marchnadoedd yn nghanol y Ddinas, oedd yn llwyddiannus iawn. Mae eu blwyddyn o ddigwyddiadau yn dechrau gyda marchnad Dydd Gw\u0302yl Dewi ac yn cyrraedd ei hanterth gyda Marchnad Nadolig Caerdydd yn nghanol Dinas Caerdydd i gerddwyr. Gellir dod o hyd i fanylion llawn o bob digwyddiad yn a "}, {"text_idx": "#000005", "text": "Yn 2015 gwnaethant ehangu eu Marchnad Nadolig i Hills Street, sef ardal cerddwyr brysur arall yng Nghanol y Ddinas, ac ers hynny maent wedi mynd o nerth i nerth wrth ategu a gwella\u2019r profiad eithriadol o siopa Nadolig yn ein prifddinas. Yn wahanol i\u2019r Marchnadoedd Nadolig y byddech o bosibl yn eu gweld mewn dinasoedd eraill, mae hon yn agored i waith llaw yn unig, lle y gallwch gwrdd a\u0302\u2019r crefftwyr eu hunain. Bob blwyddyn byddant yn trefnu rhaglen dreigl o mwy na 200 o grefftwyr talentog, sy\u2019n lleol yn bennaf, ledled eu marchnad, gan sicrhau y bydd siopwyr ac ymwelwyr yn dod o hyd i rywbeth newydd a gwahanol bob wythnos."}, {"text_idx": "#000006", "text": "Mae Craft*folK yn arbennig o falch bod llawer o\u2019u cyfranogwyr dros y blynyddoedd wedi symud yn eu blaen i bethau mwy, gan gael eu cydnabod oherwydd safon eu gwaith ac ysbrydoliaeth eu dyluniadau. Mae eu llwyddiant economaidd, yn ogystal ag ansawdd eu gwaith unigryw, yn rhoi Caerdydd ar flaen y gad o ran digwyddiadau crefft ym Mhrydain. Mae\u2019n dod a\u0302 blas Cymreig i fyd celf a chrefft a gydnabuwyd yn ddiweddar mewn nifer o gyhoeddiadau Cenedlaethol a Rhyngwladol. Mae Craft*folK yn ychwanegu at yr awyrgylch unigryw sy\u2019n sicrhau bod prifddinas Cymru yn lle gwych i ymweld a\u0302 hi."}]